open-index/open-wikipedia-markdown huggingface dataset:
Էնգուս Ուոլ

**Էնգուս Ալեքսանդր Ուոլ** (, ), ամերիկացի մոնտաժող և լուսագրերի դիզայներ, «Օսկար» և «BAFTA» մրցանակների երկակի դափնեկիր։

## Կենսագրություն
1988 թվականին ավարտել է Բոուդին քոլեջը։ 1992 թվականին Լինդա Կառլսոնի հետ հիմնադրել է «Rock Paper Scissors» ընկերությունը, որն աշխատում էր մոնտաժի և գովազդային ընկերությունների համար լուսագրերի ստեղծման ոլորտում։ Նրանց հաճախորդների թվում էին *[[BMW]]*-ը, *[[HP]]*-ը և Նայքը։ Մեծ կինոյում Ուոլի առաջին աշխատանքը եղել է ռեժիսոր Դևիդ Ֆինչերի «Յոթ» ֆիլմի համար լուսագրերի ստեղծումը։ Հարկ է նշել, որ նա ավելի վաղ ևս աշխատել է Էնգուսի հետ, որն զբաղվել է Ֆինչերի գովազդային հոլովակների և տեսահոլովակների մոնտաժով։ «Մարտական ակումբ» և «Վախի սենյակ» ֆիլմերի ստեղծման ժամանակ Ֆինչերը Ուոլին է վստահել մոնտաժի խորհրդականի պաշտոնը։ 2003 թվականի վերջին Ուոլը աշխատանքային պայմանագիր է կնքել *[[HBO]]* հեռուստաալիքի հետ սերիալների համար։ Նրան է պատկանում «Կառնավալ» հեռուստասերիալի լուսագրերի ձևավորումը, որի համար արժանացել է «Էմմի» մրցանակի։ Հետագայում Ուոլը շարունակել է աշխատանքը *HBO*-ում՝ ստեղծելով լուսագրեր «Հռոմ» և «Գահերի խաղը» հեռուստասերիալների համար։ «Զոդիակ» ֆիլմում նա առաջարկել է կիրառել թվային ապարատներ, որոնք օգնել են ստեղծել յուրահատուկ մոնտաժ։ «Բենջամին Բաթոնի առեղծվածային պատմությունը» ֆիլմում աշխատանքի համար առաջադրվել է «BAFTA», «Օսկար», մոնտաժողների գիլդիայի մրցանակներին։

## Ֆիլմագրություն (որպես մոնտաժող)

## Ծանոթագրություններ

## Արտաքին հղումներ
*.
*
*

Կատեգորիա:BAFTA մրցանակի դափնեկիրներ
Կատեգորիա:«Էմմի» մրցանակի դափնեկիրներ
Կատեգորիա:Ամերիկացի կինոպրոդյուսերներ
Կատեգորիա:Ամերիկացի պրոդյուսերներ
Կատեգորիա:Օսկարակիրներ
Կատեգորիա:Ամերիկացի մոնտաժողներ
Կատեգորիա:Ամերիկացի կինոռեժիսորներ
Եշիլչայի ջրամբար

[thumb|300px|Եշիլչայ ջրամբարը [Աղվայում։]]
**Եշիլչայի ջրամբար**, ջրային բնական ամբար, որտեղից ապահովվում և մատակարարվում է Ստամբուլի խմելու ջրի պաշարները։

## Ստամբուլ
2016 թվականի դեկտեմբերի 31-ի տվյալներով՝ Ստամբուլի ընդհանուր բնակչությունը կազմում է 14 804 116 մարդ, ինչն Ստամբուլին դարձնում է Եվրոպայի և աշխարհի ամենախոշոր քաղաքներից մեկը։ Տարեկան աճի տեմպերը կազմում է 3,45 %, որի արդյունքում էլ ավելանում է նաև ջրի պահանջարկը։ Այդ իսկ պատճառով էլ, քաղաքային իշխանությունների հիմնական խնդիրներից մեկը խմելու ջրի պահանջարկի ապահովումն է։

## Եշիլչայ
Եշիլչայ գետն ունի շուրջ 60 կիլոմետր (37 մղոն) երկարություն։ Գտնվում է Ստամբուլի անատոլիական հատվածում։ Ջրամբարի աղբյուր են հանդիսանում Քոջաելիի թերակղզու լեռներից ձևավորվող աղբյուրները և Սև ծովի ավազանին պատկանող Աղվայի շրջանի գետերը։

## Ջրային տարածություն
Գետակի վրա առկա են ջրի երկու կարգավորիչներ (Սունգուրլուում և Իսաբեյում)։ Ջուրը, 2650 մետր (8690 ոտնաչափ) երկարություն ունեցող հիմնական պոմպերի միջոցով, մղվում է Էմիրլիում գտնվող մաքրման կայաններ։ Նախագծված պողպատե պոմպային ցանցի տրամագիծը կազմում է 3000 մմ։ Նախագծի առաջին փուլով տարեկան 145 000 000 մ3 ջուր պետք է մղվի կենտրոնական մաքրման կայաններ։ Նախագծի երկրորդ փուլով ջրի տարեկան մղումը հասցվել է 335 000 000 մ3։

## 50 նախագծերի ցանկ
Թուրքիայի քաղաքաշինության կոմիտեն Եշիլչայի ջրամբարը ներառել է Թուրքիայի 50 կարևորագույն քաղաքաշինական կառույցների շարքում։ Վերջինս ներառում է վերջին 50 տարիներին Թուրքիայում կառուցված քաղաքաշինական 50 ամենախոշոր կառույցները։

## Ծանոթագրություններ

Կատեգորիա:Շիլե
Կատեգորիա:Ստամբուլի նահանգի շենքեր և կառույցներ
Վանի մարզի շրջաններ

thumb|right|300px|Վանի մարզի շրջանները
Համաձայն Թուրքիայի Հանրապետության վարչատարածքային բաժանաման Վանի մարզը բաժանված է 13 շրջանների՝ իլչեների ():

## Բնակչություն
2020 թվականի փետրվարի 4-ի տվյալները Վանի մարզի բնակչությունը կազմում է 1 136 757 մարդ, տարածքը՝ 20,921 կմ2։ Մարզի բնակչության տարեկան աճը կազմում է 1,15%։ Մարզի ամենաարագ աճող շրջանն է Իփեքյոլուն (4,41%)։

Թուրքիայի վիճակագրական ինստիտուտի տվյալներով 2020 թվականի փետրվարի 4-ի դրությամբ Վանի մարզը կազմված է 13 շրջաններից և 690 մահալլեներից։

## Աշխարհագրություն

## Ծանոթագրություններ

Կատեգորիա:Վանի մարզի շրջաններ
Կատեգորիա:Ցանկեր:Թուրքիա:Վանի մարզ
Կատեգորիա:Ցանկեր:Թուրքիայի մարզեր
Հարվի Վայնշտեյն

**Հարվի Վայնշտեյն** (, ), ամերիկացի կինոպրոդյուսեր, *[[Miramax Films]]* ընկերության կառավարման և համահիմնադիրների նախկին անդամ, ինչպես նաև *The Weinstein Company* ընկերության համահիմնադիր (իր եղբայր Բոբի հետ)։ «Օսկար» և *[[BAFTA]]* մրցանակների դափնեկիր է «Սիրահարված Շեքսպիրը» ֆիլմի համար։ Հանդիսացել է Հոլիվուդի ամենաազդեցիկ պրոդյուսերներից մեկը։ Ֆիլմերը, որոնց ստեղծմանը մասնակցել է նա, բազմիցս տարբեր անվանակարգերում արժանացել են «Օսկարի», այդ թվում որպես լավագույն ֆիլմ։

2017 թվականի հոկտեմբերին Վայնշտեյնին հեռացրել են *The Weinstein Company*-ից այն բանի համար, որ տասնյակ դերասանուհիներ մեղադրել են նրան սեռական բռնության մեջ, այդ թվին էին պատկանում Էշլի Ջադը, Գվինեթ Փելթրոուն, Անջելինա Ջոլին, Կարա Դելևինը և այլք։ Վայնշտեյնի հանդեպ մեղադրանքների պատմությունը ծնունդ է տվել այսպես կոչված «Վայնշտեյնի էֆեկտին», երբ նմանատիպ մեղադրանքների են արժանացել հայտնի բազմաթիվ անձինք։

## Կենսագրություն
Հարվի Վայնշտեյնը մեծացել է Նյու Յորքի հրեական ընտանիքում։ Բացի նրանից ընտանիքում կար ևս մեկ երեխա՝ կրտսեր եղբայր Բոբը։ Հարվին ավարտել է *John Bowne High School* դպրոցը, ապա Նյու Յորք նահանգի համալսարանը Բուֆֆալոյում։

Համալսարանից հետո Վայնշտեյնը սկսել է զբաղվել պրոդյուսերական գործունեությամբ։ Նրա առաջին նախագծերն էին 70-ական թվականներին Բուֆֆալոյում ռոք համերգների կազմակերպումը։ Հարվին եղբոր՝ Բոբի և Կորկ Բուրգերի հետ աշխատել է *Harvey & Corky Productions* լեյբլում։ Երկու եղբայրներն էլ երազում էին ֆիլմերի ստեղծման մասին, և 70-ական թվականների կեսերին համերգների կազմակերպման համար աշխատած գումարով բացել են փոքրիկ, բայց անկախ «Miramax» ընկերությունը, որն անվանվել է ի պատիվ եղբայրների ծնողների՝ Միրիամի և Մաքսի։ *Miramax*-ի առաջին աշխատանքները երաժշտական ֆիլմեր էին, ինչպես օրինակ Փոլ ՄաքՔարթնիի «Ռոք շոուն»։

Վայնշտեյնը համարվում է ԱՄՆ դեմոկրատական կուսակցության հին կողմնակից և անդամ՝ ներառյալ նախագահ Բարաք Օբամայի և նախագահի թեկնածուներ Հիլարի Քլինթոնի և Ջոն Քերիի ընտրարշավները։ Նա աջակցել է Հիլարի Քլինթոնի նախագահական քարոզարշավը 2008 թվականին և 2012 թվականին կազմակերպել է միջոցների հավաքագրում Օբամայի համար իր տանը՝ Վեսթպորտ, Կոնեկտիկուտ։

## Անձնական կյանք
Նախկին կինը Ջորջինա Չափմանն է, ամուսնության արդյունքում ունեն դուստր և որդի։ 2017 թվականի հոկտեմբերի 10-ին Չափմանը հայտարարել է ամուսնուց ամուսնալուծվելու մասին սեքսուալ սկանդալի պատճառով։

## Ծանոթագրություններ

## Արտաքին հղումներ
*Նոր ֆիլմ՝ Հարվի Վայնշտեյնի սեքս սկանդալի շուրջ
*
*
*

Կատեգորիա:BAFTA մրցանակի դափնեկիրներ
Կատեգորիա:«Թոնի» մրցանակի դափնեկիրներ
Կատեգորիա:«Ոսկե գլոբուս» մրցանակի դափնեկիրներ
Կատեգորիա:Ամերիկացի գործարարներ
Կատեգորիա:Ամերիկացի դերասաններ
Կատեգորիա:Ամերիկացի կինոարտադրողներ
Կատեգորիա:Ամերիկացի կինոպրոդյուսերներ
Կատեգորիա:Ամերիկացի կինոռեժիսորներ
Կատեգորիա:Ամերիկացի հանցագործներ
Կատեգորիա:Ամերիկացի պրոդյուսերներ
Կատեգորիա:Ամերիկացիներ լեհական սերմամբ
Կատեգորիա:Բռնություն կանանց նկատմամբ
Կատեգորիա:Կինոպրոդյուսերներ
Կատեգորիա:Պատվո լեգեոնի շքանշանի ասպետներ
Կատեգորիա:Օսկարակիրներ
Electronic Entertainment Expo 2016

thumb|E3 Լոգո|alt=E3 Logo.svg
thumb|E3 Expo 2016
**Electronic Entertainment Expo 2016**, 22-րդ էլեկտրական զվարճանքների ցուցահանդեսը, որը անց է կացվել Los Angeles Convention Center-ում 2016 թվականի հունիս 12-ից 16-ը ընկած ժամանակահատվածում։

## Պրեսս-կոնֆերանսներ
### Square Enix
E3-ից առաջ՝ հունիսի 8-ին, տեղի ժամանակով 8։30-ին Square Enix-ը անց կացրեց *Deus Ex Universe* անունը կրող կոնֆերանսը։ Կոնֆերանսի ընթացքում ցուցադրվեց *Deus Ex: Mankind Divided*-ի մասին պատմող 17 րոպեանոց դեմո-հոլովակ, խաղերի նոր ռեժիմը, որը կրում էր «Bench» անունը, ինչպես նաև *Square Enix Go* խաղաշարքի 3-րդ խաղը՝ Deus Ex Go։

### Electroic Arts
Electroic Arts-ը իր կոնֆերանսը անց կացրեց հունիս 12-ին տեղի ժամանակով 13։00-ին *EA Play*-ի շրջանակներում։

### Bethesda
Bethesda Softworks-ը իր թվով երկրորդ կոնֆերանսը անց կացրեց հունիս 12-ին տեղի ժամանակով 19։00-ին։

### Kadokawa Games
Kadokawa Games-ը իր առաջին պրենս-կոնֆերանսը անց կացրեց հունիսի 12-ին տեղի ժամանակով 21։30-ին։

### Microsoft
Microsoft-ը իր կոնֆերանսը անց կացրեց հունիս 13-ին տեղի ժամանակով 9։30-ին։

### PC Gaming Show
PC Gaming Show-ը իր թվով երկրորդ պրեսս-կոնֆերանսը անց կացրեց հունիսի 13-ին տեղի ժամանակով 12։00-ին։

### Ubisoft
Ubisoft-ը իր հերթին իր պրեսս-կոնֆերանսը անց կացրեց հունսի 13-ին, տեղի ժամանակով 13։00-ին։

### Sony
Sony-ին իր կոնֆերանսը անց կացրեց հունիս 13-ին տեղի ժամանակով 18։00-ին։

### Nintendo
Nintendo-ն չորրորդ անգամ անընդմաջ հրաժարվեց ավանդական դարձած պրեսս-կոնֆերանսից։ Նրանք նույնիսկ հրաժարվեցին իրենց ցուցադրումը թվայնացնելուց։ Դրանց փոխարեն ընկերությունը անց կացրեց արարողություն *«Nintendo Treehouse Live @ E3* անունով։ Իրադարձությունը առցանց հեռարձակվեց հունիսի 13-ին տեղի ժամանակոց 19։00-ին։

## Հաստատված խաղերի ցանկ
Ներքևում ներկայացած են խաղերի ցանկը, որոնց վրա հատկացվել է ուշադրություն E3 2016-ի ընթացքում։

## Ծանոթագրություններ

Կատեգորիա:2016
Կատեգորիա:Իրադարձություններ ԱՄՆ-ում
Կատեգորիա:Լոս Անջելեսի մշակույթ
Electronic Entertainment Expo 2015

thumb|E3 լոգո|alt=E3 Logo.svg
thumb|E3 2015

**Electronic Entertainment Expo 2015 («E3 2015»)**, միջազգային 21-րդ համակարգչային խաղերի ցուցահանդես։ E3-ը իրենից ներկայացնում է առևտրային ցուցահանդես համակարգչային խաղերի արտադրության մեջ, որ անց է կացնում Entertainment Software Association կազմակերպությունը։ E3 2015-ի անց է կացվել 2015 թվականի հունիսի 16-ից 18-ը Los Angeles Convention Center-ում։

## Պրեսս-կոնֆերանսներ
### Bethesda
Bethesda-ն առաջին անգամ անց կացրեց սեփական պրեսս-կոնֆերանսը E3-ի շրջանակներում հունիսի 14-ին տեղի ժամանակով 19։00-ին, որի ընթացքում պատմեց ավելի շատ տեղեկություն գալիք խաղերի մասին՝ *DOOM,Dishonored 2, Battlecry, Fallout 4*: Վերջինը ամենասպասվածն էր, Fallout-ի տնօրեն Տոդդ Հովարդը ցուցադրեց խաղի կես ժամանոց դեմո տարբերակը։

### Microsoft
Microsoft-ը իր պրես-կոնֆերանսը անց կացրեց հունիսի 15-ին տեղին ժամանակով 9։30-ին։

### Electronic Arts
Electronic Arts-ի պրեսս-կոնֆերանսը տեղի ունեցավ հունիսի 15-ին տեղի ժամանակով 13։00-ին։ Որը տևեց շուրջ մեկ ժամ։

### Ubisoft
Ubisoft-ը իր պրեսս-կոնֆերանսը անց կացրեց հունիսի 15-ին տեղի ժամանակով 14։45-ին։

### Sony
Sony-ի պրեսս-կոնֆերանսը կայացավ հունսի 15-ին տեղի ժամանակով 18։00-ին։

### Nintendo
Nintendo երրորդ անգամ անընդմեջ հրաժարվեց անց կացնել պրեսս-կոնֆերանս, սակայն նա խաղադրույք է կատարել առցանց հեռարձակման վրա, որը տեղի ունեցավ հունիսի 16-ին տեղի ժամանակով 9։00-ին։

### Square Enix
Square Enix-ը անց կացրեց իր պրեսս-կոնֆերանսը հունիսի 16-ին տեղի ժամանակով 10։00-ին։

### PC Gaming Show
Անհատական համակարգիչների համար նախատեսված խաղերի մասնագիտացված կոնֆերանսը կայացավ հունիսի 16-ին տեղի ժամանակով 17։00-ին, PC Gamer և AMD ամսագրերի հովանավորությամբ։ Կոնֆերանսի ընթացքում ելույթ ունեացան այնպիսի ընկերություններ ինչպիսիք են՝  Blizzard Entertainment, Bohemia Interactive, Paradox Interactive, Obsidian Entertainment, ինչպես նաև Tripwire Interactive, Square Enix, Cloud Imperium Games և Devolver Digital։ Կոնֆերանսը վարեց Շոն Պլոտտը։

## Հայտնի ընկերությունների ցանկ
Հիմնական մասնակիցների ցանկը, որոնք ներկայացրել են իրենց նորույթները E3 2015-ի ընթացքում։

## Խաղացանկ

## Ծանոթագրություններ

Կատեգորիա:2015
Կատեգորիա:2015 իրադարձություններ
Կատեգորիա:Իրադարձություններ ԱՄՆ-ում
Կատեգորիա:Միջոցառումներ
Ժիրարդելլիի հրապարակ

**Ժիրարդելլիի հրապարակ** (), հանրային հայտնի հրապարակ է` խանութներով և ռեստորաններով, ինչպես նաև 5-աստղանի հյուրանոց Կալիֆոռնիայի Սան Ֆրանցիսկո Մարինա շրջանում։ Տարածքի մի մասը ցուցակագրվել է պատմական վայրերի ազգային գրանցման մատյանում 1982 թվականին՝ որպես Պիոներ Վուլն Միլս և Դ. Ժիրարդելլի Քամփնի։

Ժամանակին հրապարակն ուներ ավելի քան 40 մասնագիտացված խանութներ և ռեստորաններ։ Նշանավոր խանութներից և ռեստորաններից մի քանիսը մինչ օրս գործում են հրապարակում։

## Պատմություն
մինի
1893 թվականին Դոմենիկո Ժիրարդելլին գնեց ամբողջ քաղաքային թաղամասը՝ շոկոլադի գործարանի ընկերության արտադրամասի վերածելու նպատակով։  1960-ական թվականների սկզբին Ժիրարդելլի շոկոլադի ընկերությունը գնվեց Գոլդեն Գրեյն մակարոնի ընկերության կողմից, որը տեղափոխեց  արտադրամասերը Սան Լեանարդոյից դուրս և հրապարակը հանեց աճուրդի։ 1962 թվականին Սան Ֆրանցիսկոյից Վիլյամ Մ․Ռոտ և իր մայրը Լուրլին Մեթսոն Ռոտ գնեցին հողատարածքը կանխելու համար հրապարակի վերածումը բնակելի տարածքի։ Ռոտերը վարձեց լանդշաֆտային ճարտարապետ Լաուրենս Հելպրինին և Վուրստերի ֆիրման, Բերնարդին և Էմոնսին հրապարակը և իր պատմական աղյուսային կառուցվածքը ամբողջական ռեստորանների և առևտրի համալիրի՝  Միացյալ Նահանգների առևտրային կենտրոնի առաջին խոշոր նախագիծը փոխակերպելու համար։ Այն բացվել է 1964 թվականին։ 1965 թվականին Բենժամին Թոմփսոնը և Ասոսեյթս վերանորոգեցին Քլոք Թաուերի ներքնահարկը, պահպանելով գոյություն ունեցող ճարտապետական տարերը Դիզայն Ռիսրչ խանութի համար։ Քլոք Թաուեր-ի ներքնահարկերում այժմ գտնվում է Ժիրարդելլի հրապարակի գլխավոր շոկոլադի խանութը։
Ապագա սերունդների և Ժիրարդելիի հրապարակը պահպանելու համար Պիոներ Վուլն Միլսը և  Դ. Ժիրարդելլի Քամփնին ընդգրկվեցին 1982 թվականի պատմական վայրերի ազգային գրանցման մատյանում։

2008 թվականին նախկին ժամացույցի աշտարակի շենքի մի մասը բացվեց՝ որպես Ֆեյրմոնթ Հերիթեյջ Փլեյս հյուրանոց։ Հյուրանոցը բաղկացած է 53 բնակավայրի ոճով սենյակներից, որոնք տարածված են չորս հարկերում և առաջարկում է մասնակի սեփականության իրավունք բոլոր 53 սենյակներում։ Սա Ֆիշերմենս Վարֆ - ի տարածքում գտնվող  այն քիչ 5 աստղանի հյուրանոցներից մեկն է։

## Հրապարակի գործող խանութներ
* Bank of America
* Compass
* Broadway Coffee
* Culinary Artistas
* Elizabeth W.
* Ghirardelli Chocolate Manufact
* Ghirardelli Chocolate On The Go!
* Ghirardelli Chocolate Marketplace
* Gigi & Rose
* Gigi & Rose Children
* Imperial Parking, LLC
* Jackson & Polk
* Lola of North Beach
* Marina Morrison
* Mashka Jewelry
* McCormick & Kuleto's
* Palette
* Peekadoodle Kids Club
* Pico
* San Francisco Brewing Company
* Subpar Mini Golf + Arcade
* Succulence
* The Cheese School
* The Pub
* Unlimited Biking
* Vom Fass
* Wattle Creek Winery
* Yap Designs

## Պատկերասրահ

Ghirardelli Square (36100760401).jpg|Հրապարակի տեսքը վերևից
Ghirardelli Chocolate Square 22 2013-03-28.jpg|
Ghirardelli Chocolate Square 28 2013-03-28.jpg
View of Ghiradelli Square in San Francisco, California LCCN2013631791.tif
Ghirardelli Square entrance, Larkin St, SF.jpg
San Francisco - Ghirardelli Square.jpg


## Ծանոթագրություններ

Կատեգորիա:Սան Ֆրանցիսկոյի հրապարակներ
No Scrubs

**«No Scrubs»**, ամերիկյան TLC խմբի երգը։ Թողարկվել է 1999 թվականի հունվարի 23-ին, որպես խմբի *FainMail* երրորդ ստուդիական ալբոմի առաջին սինգլ։ Երգը դարձել է խմբի երրորդ սինգլը, որը հասել է Billboard Hot 100 հիթ-շքերթի առաջին հորիզոնական, և խմբի երկրորդ ձայնասկավառակը, որն առաջադրվել է «Գրեմմի» մրցանակի «Լավագույն ձայնագրություն» անվանակարգում։ Երգի երաժշտական տեսահոլովակը ներառել է նաև Left Eye-ի ռեփ կատարումը, որը ներառված չի եղել *FanMail* ալբոմի համար ձայնագրված տարբերակի մեջ, սակայն այն ներառված էր սինգլի միջազգային տարբերակում։

«No Scrubs» երգը ըստ Billboard's Year-End Charts-ի, դարձել է 1999 թվականի երկրորդ ամենահաջողակ սինգլը։ Նաև սինգլը ստացել է պլատինե կարգավիճակ Մեծ Բրիտանիայում և Նոր Զելանդիայում։

## Երաժշտական տեսահոլովակ
Երգի երաժշտական տեսահոլովակը նկարահանվել է ռեժիսոր Հայփ Ուիլյամսի կողմից 1999 թվականի մարտի 18-ին և հեռարձակվել MTV ալիքով։ Նույն թվականին MTV Video Music Award-ում տեսահոլովակը ճանաչվել է հաղթող «Լավագույն խմբակային տեսահոլովակ» անվանակարգում՝ առաջ անցնելով այնպիսի կատարողներից, ինչպիսիք են ’N Sync-ը և Backstreet Boys-ը։ Տեսահոլովակում խմբի յուրաքանչյուր անդամին առանձին հատված է հատկացված, ինչպես նաև պարային հատված, որտեղ երեք աղջիկները պարում են խմբի լոգոյի ֆոնի վրա։

## Հիթ-շքերթներ և հավաստագրումներ

### Շաբաթական հիթ-շքերթներ

### Տարեկան հիթ-շքերթներ

### Հավաստագրումներ

## Ծանոթագրություններ

Կատեգորիա:1999 սինգլներ
Կատեգորիա:Billboard Hot 100 գլխավորած սինգլներ
Կատեգորիա:Դանս-փոփ երգեր
Կատեգորիա:Երգեր այբբենական կարգով
Կատեգորիա:Ֆեմինիստական երգեր
Լենդմարկ 81

**Լենդմարկ 81** (վիետ. Tòa nhà Landmark 81,  անգլ. Landmark 81)` երկնաքեր, որը գտնվում է Վիետնամի Հոշիմին քաղաքի կենտրոնական թաղամասում։ Պատկանում է Վիետնամի Vingroup ընկերությանը։ Լենդմարկ 81-ը ամենաբարձր կառույցն է Հարավարևելյան Ասիայում և 14-րդը աշխարհի ամենաբարձր շինություններից։

## Նկարագրություն
Կառույցը կազմված է 81 հարկից և 3 նկուղներից։ Նրա ընդհանուր բարձրությունը 461,2 մետր է (1513 ֆուտ)։ Շինության դիզայնը մշակվել է WS Atkins plc ստուդիայի կողմից։ Բացումից հետո Լենդմարկ 81-ը պաշտոնապես դարձավ ամենաբարձր շենքը Հարավարևելյան Ասիայում։ Մինչ այդ տարածաշրջանում առաջին տեղը զբաղեցնում էին «Պետրոնաս» երկվորյակ աշտարակները Կուալա-Լումպուրում, յուրաքանչյուրը՝451.9 մետր բարձրությամբ։ Վիետնամական երկնաքերը դրանց գերազանցում է 9.6 մետրով, ինչը նրան դարձնում է բարձրությամբ 14-րդը աշխարհի ամենաբարձր շինությունների շարքում։

## Պատմություն
Շենքի շինարարության պատրաստությունները սկսվել են 2014 թվականի սեպտեմբերին։ Երկու տարի անց՝ 2017 թվականի հունիսին, սկսվեց բուն աշտարակի շինարարությունը։ Պլանավորված էր, որ շինարարությունը կավարտվի 2018 թվականի կեսերին։

## Յուրահատկություններ
Լենդմարկ 81-ում տեղակայված են գրասենյակային տարածքներ, արտասահմանյան և տեղական ապրանքանիշների խանութներ, կինոթատրոններ, սննդի կետեր տարբեր երկրների խոհանոցներով և նույնիսկ փակ սահադաշտ։ Այցելուների ուշադրությանն արժանանալու նպատակով երկնաքերում կազմակերպվում են  վիճակախաղեր,որտեղ,որպես պարգև տրվում են սահադաշտի անվճար տոմսեր և հագուստի զեղչեր։

## Ծանոթագրություններ

Կատեգորիա:Երկնաքերներ ըստ երկրի
Իշխան Ղարիբյան Կրտսեր

**Իշխան Վահիկի Ղարիբյան** (), Պատանի հանդիսատեսի թատրոնի դերասան, բեմադրիչ, Կապանի Ալ. Շիրվանզադեի անվան դրամատիկական թատրոնի գեղարվեստական ղեկավար։

Դերասան Իշխան Ղարիբյանի թոռն է։

## Կենսագրություն
Իշխան Ղարիբյանը ծնվել է 1983 թվականին՝ Երևանում։ 2003 թվականին ավարտել է Երևանի թատրոնի և կինոյի պետական ինստիտուտի դերասանական ֆակուլտետը՝ Հակոբ Ղազանչյանի արվեստանոցը։ Որպես դերասան 1999 թվականից աշխատել է Երևանի Պատանի հանդիսատեսի պետական թատրոնում։ 2013 և 2014 թվականներին  արժանացել է Հայաստանի թատերական գործիչների միության «Արտավազդ» մրցանակի։ 2020 թվականին նշանակվել է Կապանի Ալեքսանդր Շիրվանզադեի անվան դրամատիկական թատրոնի գեղարվեստական ղեկավար։

Ամուսնացած է Կ. Ստանիսլավսկու անվան ռուսական պետական դրամատիկական թատրոնի դերասանուհի  Թեհմինե Խաչատրյանի հետ։

## Դերեր
*Ռիչարդ Կալինոսկու «Հրեշը լուսնի վրա» (Արամ Թումասյան)
*Բեռնարդ Շոուի «Էլիզա» (Հենրի Հիգենս)
*Ալեքսանդր Վամպիլովի «Ավագ որդի» (Սիլվա)
*Վիլյամ Շեքսպիրի «Համլետ» (Գիլդենշտերն)
*Սինիշա Կովաչևիչի «Վիրուս» (Ալեքսանդր)
*Ադրիանա Սևան-Նիքոլսի «Գիշեր Երզնկայի վրա» (Արտավազդ Օղիդանյան)

## Ֆիլմեր և հեռուստասերիալներ

**Հեռուստասերիալներ**

*«Ազիզյանները» – Հայտնի սիթքոմ, որտեղ նա մարմնավորում է Ալիկին։ Այս դերը նրան մեծ ճանաչում է բերել Հայաստանում։

*«Հատուկ բաժին» (2015) – Դետեկտիվ ժանրի սերիալ, որը ցուցադրվել է Հայաստանի հանրային հեռուստաընկերությամբ։

•Մեծապատիվ մուրացկաններ(2023)

*«Կարոտում եմ» (2024) – Ընտանեկան դրամա, որը պատմում է Նարեկի կյանքի բարդությունների մասին։

*«Գիտունոիդ» (2024) – Գիտաֆանտաստիկ սերիալ, որը հասանելի է HAYFILMS.com հարթակում։

*«4 երազանք»(2022)-Արկածային սերիալ,որտեղ մարմնավորում է գլխավոր հերոսի հոր կերպարը։

**Ֆիլմեր**

*«Սիմոն» (2025) – Նորագույն ֆիլմ, որտեղ նա մասնակցել է։

*«Մանյունյա. Նոր տարվա արկածներ» (2023) – Ընտանեկան ֆիլմ, որը պատմում է Մանյունյայի արկածների մասին։

*«Super Mama 2» – Կատակերգական ֆիլմ, որտեղ նա մարմնավորում է Սարգիսին։

## Բեմադրություններ
*Աստրիդ Լինդգրենի «Մանչուկն ու Կառլսոնը»
* Ալեքսեյ Տոլստոյի «Ոսկե բանալի»
*Յրոսլավ Ստելմախի «Քաղցած է, կատաղած և շատ վտանգավոր»

## Ծանոթագրություններ

## Արտաքին հղումներ
*ԻՇԽԱՆ ՂԱՐԻԲՅԱՆ 

Կատեգորիա:1983 ծնունդներ
Կատեգորիա:Երևան քաղաքում ծնվածներ
Կատեգորիա:Երևանի թատրոնի և կինոյի պետական ինստիտուտի շրջանավարտներ
Կատեգորիա:Հայ բեմադրիչներ
Կատեգորիա:Հայ դերասաններ
Կատեգորիա:Հունվարի 3 ծնունդներ
Հենրի Օլկեն

Հենրի Թոմաս Օլկեն (, ), անգլիացի նկարիչ, ծաղրանկարիչ, պատկերազարդող և փորագրիչ։

## Կենսագրություն
Հենրի Օլկենը անգլիացի նկարիչ Սեմուել Օլկենի ընտանիքի ամենահայտնի ներկայացուցիչն է։ Ընտանիքի փոքր որդին էր։ Նրա երկու ավագ եղբայրները` Ջորջը և Սեմուել Հենրին, նույնպես նկարիչներ էին։
մինի|Կրակոց փասիանի վրա
Սկզբում Հենրին սովորել է իր հոր, իսկ հետո Ջոն Թոմաս Բարբեր Բոմանտի մոտ (1774–1841 թվականներ)։
մինի
1809 թվականի հոկտեմբերի 14-ին Օլկենը ամուսնացել է Մարիա Գորդոնի հետ։ Հաջորդ տարվա օգոստոսի 22-ին ծնվել է զույգի առաջնեկ որդին։ Օլկենը հինգ երեխայի հայր է դարձել։

Հենրի Թոմաս Օլկենը` բեղուն նկարիչը, իր ժամանակաշրջանում հայտնի էր Մեծ Բրիտանիայում, որտեղ աշխատել է մինչև իր կյանքի վերջը` 1851 թվականը։ Նրա ստեղծագործության ամենաակտիվ շրջանը 1816-1831 թվականներն ընկած ժամանակահատվածն է։ Նրա գեղանկարների և գծանկարների հիմնական թեման բրիտանական սպորտն է, ձիարշավը և որսորդությունը։

Նկարչի իլյուստրացիաները, ծաղրանկարները հրապարակվել են բրիտանական մամուլի էջերում։

## Ծանոթագրություններ

## Արտաքին հղումներ
* Henry Thomas Alken

Կատեգորիա:Անգլիացի նկարիչներ
Electronic Entertainment Expo 2014

thumb|E3 Լոգո|alt=E3 Logo.svg

**«Electronic Entertainment Expo 2014» («E3 2014»)**, համակարգչային խաղերի միջազգային 20-րդ ցուցահանդես Electronic Entertainment Expo (E3)։ E3-ը իրենից ներկայացնում է առևտրային ամենամյա ցուցահանդես համակարգչային խաղերի արտադրության մեջ, որը կազմակերպում և ղեկավարում է Entertainment Software Association կազմակերպությունը։ E3 2014-ը անց է կացվել 2014 թվականի հունիսի 9-ից 12-ը Los Angeles Convention Center-ում։ E3-ը համակարգչային խաղերի ծրագրավորողները օգտագործում են իրենց ապագա խաղերը և խաղային սարքային ապահովումները ցուցադրելու համար։

## Պրեսս-կոնֆերանսներ
### Microsoft
Microsoft-ը իր պրեսս-կոնֆերանսը անց է կացրել հունիսի 9-ին։ Կոնֆերանսի ընթացքում ցուցադրվեցին այնպիսի խաղերի թրեյլերներ, ինչպիսիք են՝ *Forza Horizon 2, Evolve, Dragon Age: Inquisition, Sunset Overdrive, Project Spark, Ori and the Blind Forest, Halo 5: Guardians և Scalebound*։ Ինչպես նաև ցուցադրվեց *[[Assassin’s Creed Unity|Assassin's Creed: Unity]], Sunset Overdrive, Կախարդը 3 և [[Tom Clancy’s The Division|Tom Clancy's The Division]]* խաղերի գեյմփլեյները։

### Electronic Arts
Electronic Arts-ը անց կացրեց իր պրեսս-կոնֆերանսը հունիսի 9-ին։

### Ubisoft
Ubisoft-ի պրեսս-կոնֆերանսը անց կացվեց հունիսի 9-ին։

### Sony
Sony-ին իր պրեսս-կոնֆերանսը անց կացրեց հունիսի 10-ին։

### Nintendo
Nintendo-ն երկրորդ անգամ անընդմեջ հրաժարվեց պրեսս-կոնֆերանսից։ Դրա փոխարեն նա հունիսի 10-ին անց կացրեց առցանց-հեռարձակում։ Ընկերության նախագահ Սատորու Իոատան E3-ին չմասնակցեց չնշված առողջական խնդիրների պատճառով։ Nintendo-ն հաստատեց, որ չի պատրաստվում շարունակել Super Mario Galaxy խաղաշարքը։

## Հայտնի ընկերությունների ցանկ
Հիմնական մասնակիցների ցանկը, որոնք մասնակեցել են E3 2014-ին։

## Հայտնի խաղերի ցանկ
E3 2014-ի ընթացքում ցուցադրված խաղերի ցանկ։ 

## Ծանոթագրություններ

Կատեգորիա:2014
Կատեգորիա:2014 իրադարձություններ
Կատեգորիա:Իրադարձություններ ԱՄՆ-ում
Կատեգորիա:Լոս Անջելեսի մշակույթ
Տարածաշրջանային լեզուների եվրոպական խարտիա

**Տարածաշրջանային լեզուների կամ փոքրամասնությունների լեզուների եվրոպական խարտիա**, ընդունվել Է 1992 թվականի նոյեմբերի 5-ին Ստրասբուրգում՝ անգլերեն և ֆրանսերեն լեզուներով, երկու տեքստերն էլ հավասարապես վավերական են, մեկ օրինակում, որը պահվում է Եվրոպայի խորհրդի արխիվում։ ԵԽ գլխավոր քարտուղարը Խարտիայի պատճենները ուղարկում է Եվրոպայի Խորհրդի յուրաքանչյուր անդամ պետության և այն պետություններին, որին առաջարկվել է միանալ այդ խարտիային։

## Խարտիայի բովանդակություն

Նախաբան.

Մաս I - «Ընդհանուր դրույթներ»։ Սահմանումներ և այլն։

Մաս II – «2-րդ հոդվածի 1-ին կետին համապատասխան հետապնդվող նպատակներն ու սկզբունքները»։ Սույն մասը պարունակում է Ընդհանուր դրույթներ, որոնք կողմերը պարտավորվում են կիրառել իրենց տարածքում գտնվող բոլոր տարածաշրջանային լեզուների կամ փոքրամասնությունների լեզուների նկատմամբ։

Մաս III - «միջոցներ, որոնք նպաստում են հանրային կյանքում տարածաշրջանային լեզուների կամ փոքրամասնությունների լեզուների օգտագործմանը՝ 2-րդ հոդվածի 2-րդ կետի պարտավորությունների համաձայն»։ Կոնկրետ պարտավորություններ, որոնցից կողմերը պարտավորվում են կիրառել առնվազն յուրաքանչյուր լեզվի նկատմամբ, որը նշված է համապատասխան կողմի կողմից։

Մաս IV - «խարտիայի կիրառումը»։ Կանոններն ներկայացնելու և գնահատելու պարբերական հրապարակային հաշվետվությունների կողմերի համապատասխանության կանոնադրության.

Մաս V - «Եզրափակիչ դրույթներ»։ Ստորագրումը, վավերացումը, ընդունումը կամ հաստատումը, ուժի մեջ մտնելը, Խարտիայի չեղյալ հայտարարումը, դրան միանալը և վերապահումները։

## Մարզային լեզուների համար նշաձողի նորմա

Եթե լեզուն օգտագործում են այս կամ այն տարածաշրջանում կրողների 2%-ից մինչև 10%-ը, ապա այն ձեռք է բերում տարածաշրջանային կարգավիճակ։

## Եվրոպայի տարածաշրջանային լեզուների ցանկ

# Ալբաներեն 
# Հայերեն 
# Ասորերեն 
# Բասկերեն 
# Բաշկիրերեն 
# Բելոռուսերեն  
# Բուլղարերեն 
# Հունգարերեն  
#Վերին սորբերեն 
#Արևելաֆրիզերեն 
# Հունարեն  
# Դանիերեն 
# Իդիշ   
# Իռլանդերեն 
# Իտալերեն 
# Կարելերեն 
# Կաշուբերեն 
# Քվեներեն 
# Կիպրական արաբերեն 
# Քրդերեն 
# Լիտվերեն 
# Մակեդոներեն 
#Մեյանկիելի 
# Գերմաներեն  
#Ստորին սորբերեն  
# Ստորին գերմաներեն 
# Լեհերեն  
#Ռուսիներեն 
# Ռուսերեն    
# Սաամյան լեզուներ 
#Հյուսիսային ֆրիզերեն 
# Սերբերեն 
# Սլովակերեն   
# Սլովեներեն  
# Թաթարերեն  
# Թուրքերեն 
# Ուկրաիներեն  
# Ֆիններեն 
# Խորվաթերեն 
# Գնչուերեն 
# Չեռնոգորերեն 
# Չեխերեն  
# Շվեդերեն 

## Ծանոթագրություններ

Կատեգորիա:Ուկրաինայի պայմանագրեր
Կատեգորիա:Եվրոպայի խորհրդի պայմանագրեր
Կատեգորիա:Փոքրամասնության իրավունքներ
Կատեգորիա:Լեզվային քաղաքականություն
Կատեգորիա:Լեզվական իրավունքներ
Կատեգորիա:Միջազգային իրավունք
Կատեգորիա:Հայաստանի պայմանագրեր
Կատեգորիա:Ավստրիայի պայմանագրեր
Կատեգորիա:Գերմանիայի պայմանագրեր
Electronic Entertainment Expo 2013

thumb|E3 Լոգո|alt=E3 Logo.svg
thumb|E3 2013|alt=E3 Expo 2013.jpg

**«Electronic Entertainment Expo 2013» («E3 2013»)**, համակարգչային խաղերի միջազգային 19-րդ ցուցահանդես Electronic Entertainment Expo (E3)։ E3-ը համարվում է ամենամյա առևտրային ցուցահանդես խաղային արտադրության մեջ, որը անց է կացնում է Entertainment Software Association կազմակերպությունը։ Կայացել է 2013 թվականի հունիսի 10-ից 13-ը ընկած ժամանակահատվածում Los Angeles Convention Center-ում։ E3-ը շատ ծրագրավորողներ օգտագործում են իրենց ապագա խաղերը ցուցադրելու համար։

### Պրեսս-կոնֆերանսներ
### Konami Corporation
Հունիսի 6-ին երրորդ տարին անընդմեջ Konami Corporation-ի կողմից տեղի ունեցավ պրեսս-կոնֆերանս։ Ներկայացված խաղերից էին *Castlevania: Lords of Shadow 2, [[Pro Evolution Soccer 2014]] և Metal Gear Solid V: The Phantom Pain*:

### Microsoft
Microsoft-ի պրեսս-կոնֆերանսը կայացավ հունիսի 10-ին տեղի ժամանակով 9։30-ին։ Ընկերությունը ներկայացրեց Xbox One նոր տարբերակը և թողարկման հստակ ամսաթիվը, որի գինը կսկսի 499 դոլլարից։

### Electronic Arts
Electronic Arts-ի պրեսս-կոնֆերանսը կայացավ հունիսի 10-ին տեղի ժամանակով 13։00-ին։ Նոր խաղերի շարքը համալրել էին ավտոմրցաշարային *[[Need for Speed: Rivals|Need for Speed: Rivals-ը]]*, պարկուրի սիմուլյատոր՝ *[[Mirror's Edge Catalyst]]*  և առաջին դեմքից հրաձգություն՝ *Battlefield 4* և *Titanfall*։ EA Sports-ը հրապարակեց մի քանի նոր խաղերի անուներ՝ *[[Madden NFL 25]], [[NBA Live 14]], [[FIFA 14]], NHL 14 և EA Sports UFC*։

### Ubisoft
Ubisoft-ի պրեսս-կոնֆերանսը կայացավ հունիսի 10-ին տեղի ժամանակով 15։30-ին։ Հրապարակվեցին նոր արկածային խաղերի անուններ՝* Assassin's Creed IV: Black Flag և Tom Clancy's Splinter Cell: Blacklist*։

### Sony
Sony-ին իր պրեսս-կոնֆերանսը անց կացրեց հունիսի 10-ին տեղի ժամանակով 18։00-ին։ Առաջին անգամ ցուցադրվեց PlayStation 4-ը և հրապարակվեց գինը՝ 399 դոլլար։

### Nintendo
Nintendon հեռարձակեց իր պրեսս-կոնֆերանսը հունիսի 11-ին տեղի ժամանակով 7։00-ին։

## Մասնակից ընկերությունների ցանկ
Ներքևում ներկայացված են մասնակից հայտնի ընկերությունների ցանկը։ 

## Ներկայացված խաղերի ցանկ

## Ծանոթագրություններ

Կատեգորիա:2013
Կատեգորիա:Իրադարձություններ ԱՄՆ-ում
Կատեգորիա:Համակարգչային խաղեր
Էմի Շումեր

**Էմի Շումեր** (, ), ամերիկացի սթենդափ-կատակերգու, սցենարիստ, պրոդյուսեր և դերասանուհի։ 2007 թվականին վերջին Շումերն առաջին հայտնիությունն է ստացել է՝ *Last Comic Standing* շոուի չորրորդ տեղը զբաղեցնելով, որից հետո շարունակել է իր կարիերան՝ հանդես գալով կատակերգական շոուներում և խաղալով «Ստուդիա 30», «Լուի», «Աղջիկներ» սերիալներում։

## Կարիերա
Շումերի համր բեկումնային է դառնում Comedy Central-ում իր սեփական շոուն՝ «Էմի Շումերի ներսում», որը մեկնարկել է 2013-ին։ 2014 թվականին շոուում ելույթ ունենալու համար առաջադրվել է «Հեռուստատեսային քննադատների ընտրություն» մրցանակին, ինչպես նաև որպես սցենարիստ՝ Էմմի մրցանակաբաշխությանը։ 2015 թվականին MTV Movie Awards-ի վարողն էր։ 2015-ին արժանացել է «Հեռուստատեսության քննադատների ընտրության» մրցանակին։ 2015 թվականին արժանացել է «Էմմի» մրցանակի կատակերգական հեռուստասերիալում լավագույն կանացի դերի համար։

Հեռուստատեսային հաջողությունից հետո Շումերը գրել է սցենար և նկարահանվել ռեժիսոր Ջադ Ապատոուի «Առանց բարդույթների աղջիկը» ֆիլմի գլխավոր դերում։ Ֆիլմը և նրա սցենարը գովասանքի են արժանացել քննադատների կողմից։ Ըստ Time ամսագրի՝ 2015 թվականին Շումերը ընդգրկվել է տարվա հարյուր ամենաազդեցիկ մարդկանց ցանկում։

2016 թվականին դարձել է առաջին կինը, որը մտել է «10 ամենաբարձր վարձատրվող կատակերգուների» ցուցակը։

## Անձնական կյանք
2018 թվականի փետրվարի 13-ից Էմին ամուսնացած է շեֆ-խոհարար Քրիս Ֆիշերի հետ, ում հետ հանդիպել է հարսանիքից 3 ամիս առաջ։ Ամուսիններն ունեն մեկ որդի` Ջին Էթել Ֆիշերը (ծնվել է 2019 թվականի մայիսի 5-ին)։

## Ֆիլմագրություն

## Ծանոթագրություններ

## Արտաքին հղումներ
* Պաշտոնական կայք 

Կատեգորիա:1981 ծնունդներ
Կատեգորիա:21-րդ դարի ամերիկացի դերասանուհիներ
Կատեգորիա:21-րդ դարի ամերիկացի կին գրողներ
Կատեգորիա:21-րդ դարի դերասանուհիներ
Կատեգորիա:«Էմմի» մրցանակի դափնեկիրներ
Կատեգորիա:Ամերիկացի դերասանուհիներ
Կատեգորիա:Ամերիկացի կատակերգուներ
Կատեգորիա:Ամերիկացի կին հնչյունավորողներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստապրոդյուսերներ
Կատեգորիա:Ամերիկացի հեռուստատեսային դերասանուհիներ
Կատեգորիա:Ամերիկացի պրոդյուսերներ
Կատեգորիա:Ամերիկացի սցենարիստներ
Կատեգորիա:Ամերիկացի ֆեմինիստներ
Կատեգորիա:Թատրոնի ամերիկացի դերասանուհիներ
Կատեգորիա:Հունիսի 1 ծնունդներ
Կատեգորիա:Հրեա ֆեմինիստներ
Ալան Լարներ

**Ալան Ջեյ Լարներ** (, ), ամերիկացի բանաստեղծ, երգահան և լիբրետիստ։ Հայտնի է առաջին հերթին կոմպոզիտոր Ֆրեդերիկ Լոուի հետ համահեղինակությամբ։ Նրանք միասին ստեղծել են դասական դարձած այնպիսի բրոդվեյական մյուզիքլներ ինչպիսիք են «Բրիգադուն» (1947 թվական, նրանց առաջին մեծ նվաճումը), «Կալիֆոռնիայի ոսկին» (1951), «Իմ հիասքանչ լեդի» (1957), «Քամելոտը» (1960) և «Ժիժի» (1958) ֆիլմ-մյուզիքլը։

Մինչև 1961 թվականին Ֆրեդերիկ Լոունի սրտի կաթված ստանալը, Լարները սկսել է աշխատել կոմպոզիտոր Ռիչարդ Ռոջերսի հետ։ Մինչ այդ նա միայն մեկ անգամ է աշխատել մեկ այլ կոմպոզիտորի հետ՝ 1948 թվականին «Love Life» մյուզիքլի վրա (նույնպես հաջողակ)։ Լարները «Almost Like Being in Love» (1947), «I Could Have Danced All Night», «On the Street Where You Live» (երկուսն էլ 1956), «If Ever I Would Leave You» (1960), «On a Clear Day You Can See Forever» հայտնի երգերի հեղինակն է։

1971 թվականին Ալան Լարները դարձել է Երգերի հեղինակների փառքի սրահի անդամ։

## Ծանոթագրություններ

Կատեգորիա:1918 ծնունդներ
Կատեգորիա:1986 մահեր
Կատեգորիա:20-րդ դարի ամերիկացի տղամարդ գրողներ
Կատեգորիա:20-րդ դարի սցենարիստներ
Կատեգորիա:«Գրեմմի» մրցանակի դափնեկիրներ
Կատեգորիա:«Թոնի» մրցանակի դափնեկիրներ
Կատեգորիա:«Ոսկե գլոբուս» մրցանակի դափնեկիրներ
Կատեգորիա:Ամերիկացի բանաստեղծներ
Կատեգորիա:Ամերիկացի գրողներ
Կատեգորիա:Ամերիկացի դրամատուրգներ
Կատեգորիա:Ամերիկացի երգահաններ
Կատեգորիա:Ամերիկացի կենսագիրներ
Կատեգորիա:Ամերիկացի կինոպրոդյուսերներ
Կատեգորիա:Ամերիկացի կոմպոզիտորներ
Կատեգորիա:Ամերիկացի սցենարիստներ
Կատեգորիա:Թոքի քաղցկեղից մահացածներ
Կատեգորիա:Հարվարդի համալսարանի շրջանավարտներ
Կատեգորիա:Հունիսի 14 մահեր
Կատեգորիա:Օգոստոսի 31 ծնունդներ
Zombo.com

**Zombo.com**, վեբ կայք, որն ստեղծվել է 1999 թվականին՝ Adobe Flash տեխնոլոգիայի ստեղծումից հետո։ Կայքը 1990-ական թվականների հայտնի նախերգանքային կայքերի պարոդիա է, որոնք գործում են, մինչ մյուս կայքը բեռնվում է։ Zombo.com-ը բաղկացած է միայն մեկ երկարատև նախերգանքից և ոչ մի բովանդակության չի հանգեցնում։

## Բովանդակություն
Zombo.com-ը սպիտակ էջ է, որը գրավիչ գույնզգույն վերնագրի և յոթ գույնզգույն փայլող շրջանակներից բաղկացած Flash-անիմացիայի հետ ստեղծում է պտույտի տեսանելիություն։ Անիմացիայի հետ միաժամանակ լսվում է մի ձայնագրություն, որը ողջունում է օգտատիրոջը և մի քանի անգամ կրկնում է կայքի անվանումը և տեղեկացնում, որ «Zombo.com-ում դուք կարող եք անել ամեն ինչ:… Միակ սահմանափակումը՝ դուք ինքներդ եք»։

## Հայտնիություն և քննադատություն
Տեսախաղերի պրոդյուսեր Բիլ Ռոպերը և երաժիշտ Դեյվ Ռաունթրին Zombo.com-ն անվանել են իրենց սիրելի կայքերից մեկը։ Ռաունթին պարզաբանել է. «Ես կարծում եմ՝ zombo.com-ն արտացոլում է ամբողջ համացանցը։ Խոստանում է երկիր, իսկ տալիս է մի փոքր անիմացիա՝ կոպիտ սաունդթրեքի հետ միասին»։ The Advertiser հանդեսից Սամարա Հարրոսը Zombo.com-ն անվանել է «համացանցի ամենաջերմ կայքերից մեկը»։ Վեբ անիմատոր Ջոել Վեիչը Zombo.com-ին կոչել է «ամենաանօգուտ կայքը», քանի որ «նա ոչինչ չի անում, միայն պատմում է այն մասին, թե ինչ հրաշալի է»։ PC World ամսագրից Մարկ Սուլիվանը Zombo-ն ընդգրկել է համացանցի ամենաանհեթեթ տասը կայքերի ցանկում՝ եզրակացնելով, որ zombo.com-ը ոչինչ չի անում։ Վեց տարի անց կայքը հայտնվել է ռուսական «Համակարգիչներ» ամսագրի կողմից ստեղծված «19 ամենաանհեթեթ կայքեր, որոնք կարող են սպանել ձեր ժամանակը» նմանատիպ ցուցակում։

## Ծանոթագրություններ

## Արտաքին հղումներ
* [հասցե](http://zombo.com/ Կայքի)
* [կայքի HTML5 տարբերակ](http://html5zombo.com Zombo.com)
Սոն Կան Հո

**Սոն Կան Հո** (, ), հարավկորեացի դերասան։ Հայտնիություն է ձեռք բերել 2019 թվականի «Մակաբույծ» ֆիլմում կերտելով Քիմ Քիթհեքի դերը։

## Կենսագրություն
Սոնն երբեք դերասանական վարպետություն չի սովորել, դպրոցից հետո հաճախել է սոցիալական թատրոն։ Այնուհետև ընդունվել է Կի Կուկ Սոյի ազդեցիկ թատերական ընկերություն, որտեղ շեշտը դրվում էր բնազդային խաղի և իմպրովիզացիայի վրա, ինչը հիմք հանդիսացավ Սոնի դերասանական բազայի համար։ Չնայած, որ նրան հաճախ էին առաջարկում ֆիլմերում նկարահանվել, նա հրաժարվում էր մինչ այն ժամանակ, երբ նրան առաջարկեցին նկարահանվել ռեժիսոր Հոն Սան Սուի «Օր, երբ խոզն ընկավ ջրհորը» (1996) ֆիլմում։ Մեկ տարի անց նա նկարահանվել է Հոն Սան Հուի «Վատ ֆիլմ» վավերագրական դրամայում, իսկ նկարահանվելով «№ 3» (1997) ֆիլմում նա ստացել է իր առաջին մրցանակը։

Դրանից հետո նա երկրորդական դերեր է կատարել մի քանի ֆիլմերում։ Սակայն, կորեացի դերասանների առաջին շարքում նա հայտնվեց, նկարահանվելով «Անվտանգության գոտու միասնականությունը» (2000) ֆիլմում։

2002 թվականին Սոնը նկարահանվել է «YMCA Yagudan» ֆիլմում, որը պատմում է 20-րդ դարում ստեղծված առաջին կորեական բեյսբոլի թիմի մասին։ 2003 թվականին մասնակցել է իրական փաստերի վրա նկարահանված՝ «Հիշողություններ սպանության մասին» ֆիլմում։

2006 թվականին Սոնը նկարահանվել է «Դինոզավրի գրոհը» ֆիլմում, որը Կորեայում դիտել է ավելի քան 13 միլիոն մարդ, իսկ դրամական շահույթը կազմել է 89 միլիոն դոլար։

2013 թվականին Սոնը, հոլիվուդյան աստղերի հետ միասին, նկարահանվել է ռեժիսոր Պոնգ Ջուն Հոյի «Ձյան միջով» թրիլլերում։

2019 թվականին նա նկարահանվել է «Մակաբույծ» ֆիլմում, վերջինս քննադատների կողմից դրական գնահատականների է արժանացել։ Այն առաջին հարավկորեական ֆիլմն է, որը ստացել է Կաննի և Օսկար մրցանակներ։

## Մրցանակներ
* 1997՝ «Կապույտ վիշապ» մրցանակ երկրորդ պլանի լավագույն դերասանի համար («№ 3»)
* 2001՝ «Մեծ զանգ» մրցանակ լավագույն դերասանի համար («Անվտանգության գոտու միասնականությունը»)
* 2003՝ «Մեծ զանգ» մրցանակ լավագույն դերասանի համար («Հիշողություններ սպանության մասին»)
* 2007՝ «Ասիական կինոմրցանակ»՝ լավագույն դերասանի համար («Դինոզավրի գրոհը»)
* 2007՝ «Կապույտ վիշապ» մրցանակ լավագույն դերասանի համար («Շոուն պետք է շարունակվի»)
* 2008՝ «Փալմ Սփրինգ միջազգային կինոփառատոն»՝ լավագույն դերասանի համար («Գաղտնի փայլ»)
* 2014` «Կապույտ վիշապ» մրցանակ լավագույն դերասանի համար («Փաստաբան»)

## Ծանոթագրություններ

## Արտաքին հղումներ
* Սոն Կան Հոն Internet Movie Database կայքում
* Սոն Կան Հոյի պաշտոնական կայքը

Կատեգորիա:20-րդ դարի դերասաններ
Կատեգորիա:21-րդ դարի դերասաններ
Կատեգորիա:Դերասաններ այբբենական կարգով
Կատեգորիա:Հարավկորեացի դերասաններ
Կատեգորիա:Հարավկորեացի կինոգործիչներ
Կատեգորիա:Հարավկորեացի կինոդերասաններ
Առանց որևէ կասկածի քաղաքացու գործով հետաքննություն

«**Առանց որևէ կասկածի քաղաքացու գործով հետաքննություն**»  ( ), իտալացի ռեժիսոր Էլիո Պետրի դրամատիկական կինոֆիլմը։ Պրեմիերան կյացել է 1970 թվականի փետրվարի 9-ին։ Գլխավոր դերերը կատարել են Ջան Մարիա Վոլոնտե,  հոգեկան հիվանդ տեսուչ կերպարի համար արժանացել է  բազմաթիվ համաշխարհային պարգևների և Ֆլորիդա Բոլկան։ Որպես օտար լեզվով լավագույն ֆիլմ կինոժապավենը արժանացել է «Օսկարի»։ Ֆիլմը մեծ հաջողության արժանացավ իտալական հանդիսատեսի մոտ  (1969-1970 թվականներին կինովարձույթի մեծությամբ նրանից առաջ էր անցնում միայն «Աստվածների կործանումը» Վիսկոնտի և «Սատրիկիոն» Ֆելինի)։

## Սյուժե
Ոստիկանը ստանալով  բարձր պաշտոն քաղաքական հետախուզման պետ (ֆիլմում նրա անունը չի նշվում, շրջապատում անվանում են նրան վերացկան- հարգանքով; Դոթթորե)
ժամադրության ամենաբուռն պահին սպանում է իր սիրուհուն վերջինիս սեփական տանը։ Միևնույն ժամանակ նա հասկանում է, որ  չի կարող կատարել իր առջև պարտականնությունները և տարօրինակ խաղ է սկսում իր գործընկերների հետ՝ կամ փորձում է ուղղել նրանց իրական մարդասպանի վրա կամ կեղծում է հետքերը։ Միակ վկան, երիտասարդ անարխիստը, հրաժարվում է վկայություն տալ՝ ելնելով գաղափարական սկզբունքներից։ Վերջիվերջո Դոթթորեն գրում է խոստովանական նամակ ձեռնարկներին և սպասում է ձերբակալությանը․ նա տեսնում է երազ, որտեղ գործընկերները ստիպում են նրան ստորագրել «խոստովանություն սեփական անմեղության մեջ»։ Հերոսն արթնանում է՝ եկել են նրա հետևից։

Բնօրինակում մեջ ֆիլմն ավարտվում է Ֆրանց Կաֆկայի «Դատավարություն» վեպի մեջբերմամբ․ «Ինչպիսն էլ նա լինի, նա օրենքի ծառան է, իսկ դա նշանակում է, որ նա օրենքի հետևորդ է, նշանակում է՝ նա մարդկային դատի ենթակա չէ»։

## Դերերում
* Ջան Մարիա Վոլոնտե - Դոթթորե, ոստիկանական ղեկավարության պետ
* Ֆլորիդա Բոլկան - Աուգուստա Տերցի, նրա սիրելին
* Ջաննի Սանտուչո - քվեստոր
* Օրացիո Օրլանդո - Բիլյա
* Սերջո Տորմանտի - Անտոնիո Պաչե
* Արտուրո Դոմինիչի - Մանգանի
* Սալվո Ռանդոնե - ջրմուղագործ

## Պարգևներ
* 1970 - Գրան-Պրի ժյուրի և Պարգև Ֆիպրեսիայի Կաննի կինոփառատոնում
* 1970 - Երկու պարգև «Դավիդ դա Դոնաթթելո»․ լավագույն ֆիլմ (Մարինա Չիկոնյա, Դանիլե Սենաթորե), լավագույն դերեսան (Ջան Մարիա Վոլոնտե)։
* 1971 - «Օսկար» մրցանակ օտար լեզվով լավագույն ֆիլմի համար։
* 1971 - անվանկարգ «Ոսկե գլոբուս» մրցանակի համար, որպես օտար լեզվով լավագույն ֆիլմ։
* 1971 - Էդգար Ալլան Պոյի անվանակրգ, որպես լավագույն գեղարվեստական ֆիլմ (Էլիո Պետրի, Ուգո Պիրրո)։
* 1971 - երեք անվանկարգ « Արծաթե ժապավեն»․ լավագույն ռեժիսոր(Էլիո Պետրի), լավագույն օրիգինալ պատմությունը Յուսսի, լավագույն դերասան (Ջան Մարիա Վոլոնտե), բացի դրանից ժապավենը ստացել է երկու անվանակարգ․ լավագույն պրոդյուսեր (Մարինա Չիկոնյա, Դանիլե Սենաթորե), լավագույն սցենար(Էլիո Պետրի, Ուգո Պիրրո)։
* 1971 - անվանկարգ «Յուսսի», որպես լավագույն արտասահմանյան ֆիլմ։
* 1972 - «Օսկար» մրցանակի անվանակարգ, որպես լավագույն օրիգինալ սցենար (Էլիո Պետրի, Ուգո Պիրրո)։

## Ծանոթագրություններ

Կատեգորիա:1970 ֆիլմեր
Կատեգորիա:1970-ականների իտալերեն ֆիլմեր
Կատեգորիա:Իտալական դրամա ֆիլմեր
Կատեգորիա:Իտալական քրեական ֆիլմեր
Կատեգորիա:Իտալական ֆիլմեր
Կատեգորիա:Իտալերեն ֆիլմեր
Կատեգորիա:Օսկարակիր ֆիլմեր
Կատեգորիա:Ֆիլմերի երաժշտություն ըստ Էնիո Մորիկոնեի
Կրիան ու նապաստակը

**«Կրիան ու նապաստակը»** (), Ուոլթ Դիսնեյ ընկերության «Silly Symphonies» շարքի կարճամետրաժ անիմացիոն ֆիլմ՝ հիմնված Եզոպոսի համանուն առակի վրա։ Թողարկվել է 1935 թվականի հունվարի 5-ին, ռեժիսորը եղել է Ուիլֆրեդ Ջեքսոնը։ 1935 թվականին մուլտֆիլմն արժանացել է «Օսկար» մրցանակի «Լավագույն անիմացիոն կարճամետրաժ ֆիլմ»։ Համարվում է, որ մուլտֆիլմը հիմք է ծառայել Բագզ Բաննի կերպարի ստեղծման համար։

## Սյուժե
Ի տարբերություն բնօրինակ առակի, որն ընդամենը մրցում էր նապաստակի և կրիայի միջև, մուլտֆիլմում տեղի է ունենում մարզական մեծ իրադարձություն։ Մաքս նապաստակը՝ մրցավազքի առաջատարը, ինքնավստահ է, աթլետիկ և անհավատալի արագաշարժ։ Նրա հակառակորդը՝ Թոբի կրիան, ընդհակառակը, դանդաղաշարժ է, անշնորհք, ինչի պատճառով ծաղրում են նրան։ Սակայն նա ունի ձգվելու կարողություն, ինչը հարմար է որոշ իրավիճակներում։ Մաքսը Թոբիին ասում է, որ ինքը պատրաստվում է ազնվորեն մասնակցել, սակայն ակնհայտ երևում է, որ Մաքսը պատրաստվում է պարզապես նվաստացնել հակառակորդին։ Մրցավազքն սկսվում է, և Մաքսը դուրս է գալիս մեկնակետից, իսկ Թոբիին վազքն սկսելու համար անհրաժեշտ է, որ մեկնարկի ազդանշան տվողը հրի իրեն։

Մաքսը մրցավազքում առաջատարն է՝ սրընթաց անցնելով ճանապարհով։ Նա որոշում է կանգ առնել և ծառի տակ քնած ձևանալ, որպեսզի պարզապես տեսնի, թե ինչպես է շարժվում Թոբին։ Թոբին, մտածելով, որ Մաքսն իսկապես քնած է, կամաց անցնում է նրա կողքով։ Որոշ ժամանակ անց Մաքսը նորից է նրան հասնում ու առաջ անցնում։

Ճանապարհից մի փոքր հեռու Մաքսն անցնում է իգական դպրոցի մոտով։ Նա կանգ է առնում, որպեսզի զրուցի աղջիկ նապաստակների հետ։ Երբ Թոբին ոտքերը քարշ տալով անցնելիս է լինում, աղջիկները նրան առաջարկում են կանգ առնել, բայց Թոբին չի համաձայնվում, քանի որ ցանկանում է ավարտել մրցավազքը։ Մաքսն ուշանում է, չնայած Թոբին այժմ առաջին տեղում է, բայց նա այնքան դանդաղաշարժ է, որ Մաքսի համար դժվար չի լինի հասնել նրան։ Մաքսն օգտագործում է դպրոցի մարզական սարքավորումները, որպեսզի աղջիկներին ցույց տալ իր հմտությունները՝ որպես հրաձիգ, բեյսբոլիստ և թենիսիստ։

Դրանից հետո է միայն Մաքսը լսում ամբոխի ճիչերը և գիտակցում, որ Թոբին այդքան էլ հեռու չէ եզրագծից։ Նա աղջիկներին հրաժեշտ է տալիս և վազում՝ դեռ մտածելով, որ կհաղթի։ Թոբին տեսնում է, որ Մաքսը հասնում է, և մեծացնում է արագությունը՝ ձգելով իր ոտքերը։ Մրցավազքի վերջում Մաքսը գրեթե գրեթե հասնում է եզրագծին, բայց Թոբին ձգում է վիզը և եզրագիծը հատում առաջինը։ Ամբոխը վազում և շնորհավորում է հաղթողին՝ Թոբի Կրիային՝ ձեռքերով տանելով նրան։

## Այլ ստեղծագործություններում
* 1936 թվականին ստեղծվել է «Թոբի կրիայի վերադարձը» շարունակությունը։
* Թոբի կրիան հանդիպում է «Ով է դավել Ռոջեր ճագարին» կինոֆիլմի եզրափակիչ տեսարանում։
* Թոբին ու Մաքսը հյուր են նաև Դիսնեյի «Մկան տունը» սերիալում։

## Ծանոթագրություններ

## Արտաքին հղումներ
* Պաշտոնական կայք
* 

Կատեգորիա:1930-ականների ամերիկյան ֆիլմեր
Կատեգորիա:1930-ականների անգլերեն ֆիլմեր
Կատեգորիա:1935 մուլտֆիլմեր
Կատեգորիա:1935 ֆիլմեր
Կատեգորիա:Ամերիկյան կարճամետրաժ մուլտֆիլմեր
Կատեգորիա:Ամերիկյան ֆիլմեր
Կատեգորիա:Անգլերեն ֆիլմեր
Կատեգորիա:Մուլտֆիլմեր նապաստակների մասին
Կարտոֆիլով ապուր

**Կարտոֆիլով ապուր** (), գերմանական և ավստրիական խոհանոցի ավանդական ապուր։ Թանձր կազմություն ունեցող ապուրը անվանում են կարտոֆիլով այնտոպֆ։

Կարտոֆիլով ապուրի բաղադրատոմսը տարբերվում է ըստ տարածաշրջանի։ Սովորաբար կարտոֆիլը եփվում է բանջարեղենի, օրինակ՝ գազարի, նեխուրի և գլուխ սոխի հետ՝ աղի ջրի կամ արգանակի մեջ։ Կարտոֆիլով ապուրի մեջ ավելացնում են սեզոնային բանջարեղեն։ Երբ կարտոֆիլը եփվում է, կարտոֆիլ ճզմիչի օգնությամբ այն տրորում են՝ վերածելով պյուրեի։ Նայած բաղադրատոմսից՝ կարտոֆով ապուրին ավելացնում են խոզի ճարպի կտորներ, տապակած սոխ և թարմ մաղադանոս։ Որպես համեմունքներ օգտագործում են կանաչեղեն, տաքդեղ, սև պղպեղ։ Կարտոֆիլով ապուրը հաճախ մատուցում են բոկվուրստի, վիեննական նրբերշիկի, տեֆտելի, լյարդային, որսորդական և երշիկի այլ տեսակների հետ, ինչպես նաև հացի և բուլկու, որոնց փշրում են ապուրի մեջ։

Հյուսիսային Գերմանիայում կարտոֆիլով ապուրը տարբեր բաղադրատոմսերի հետ հանդիսանում է ստանդարտ ուտեստ, որը պատրաստում են տանը։ Մեկլենբուրգում կարտոֆիլով ապուրը անվանվում է «կարտոֆիլը սալորի հետ», նրա մեջ բացի բանջարեղենից ավելացնում են կասսելեր կամ բեկոն և սև սալորաչիր։ Այդպիսի յուրահատուկ համը՝ բավականին աղի կարտոֆիլով ապուրը քաղցր հավելումներով, բացի Մեկլենբուրգից, սիրում են նաև Շլեզվիգ Հոլշտայնում։ Բադենսկի խոհանոցում, հատկապես Հարավային Բադենում և միջին, վերին Հռենոսի ափին ապուրը ուտում են սալորի բերքահավաքի սեզոնին սալորով կարկանդակի հետ։ Պֆալցում և Սաարում կարտոֆիլով ապուրը ուտում են ինչպես սալորով կարկանդակով, այնպես էլ խմորագնդիկներով։ Շվեբիայում կարտոֆիլով ապուրը ուտում են խնձորով կարկանդակի հետ։

2009 թվականի նախընտրական կազմակերպության ժամանակ, ֆեդերալ կանցլեր Անգելա Մերկելը RTL Television հեռուստաալիքին տեղեկացրել է, որ կարողանում է կարտոֆիլով ապուր պատրաստել և սիրում է իսկական այնտոպֆ։
մինի|330x330փքս

## Ծանոթագրություններ

## Արտաքին հղումներ

* Рецепты картофельного супа
* Vollständige Kartoffelküche
* Der Spiegel: Классический картофельный суп
* Die Welt: Всё, что вы хотели знать о картофельном супе

Կատեգորիա:Գերմանական խոհանոց
Կատեգորիա:Ապուրներ
Ոսկե ձկնիկի պատմությունը

**«Ոսկե ձկնիկի պատմությունը»** (), ռեժիսոր Էդմոն Սեշանի կարճամետրաժ ֆիլմը, որը նկարահանվել է Ժակ Իվ Կուստոյի *Les Requins associés* ստուդիայի մասնակցությամբ։

Ֆիլմն ընթանում է երաժշտության ուղեկցությամբ, սակայն առանց երկխոսությունների, թույլ է տալիս մտածել այն մասին, թե ինչ ուժեղ են մեր նախապաշարմունքները։ Ֆիլմում պատմվում է ճապոնացի տղայի մասին, որն ապրում է Փարիզում և որի հարաբերությունները չեն ստացվում համադասարանցիների հետ։ Մի անգամ կառնավալի ժամանակ տղան ոսկե ձկնիկ է շահում։ Նա ձկնիկին բերում է տուն, գցում ջրով լցված տարայի մեջ և տեղադրում վանդակի մոտ, որտեղ տնային դեղձանիկն էր։ Երբ տանը ոչ ոք չի լինում, ձկնիկը և դեղձանիկը խաղում են։ Մի անգամ տղան գնում է, լուսամուտից ներս է մտնում կատուն, որը լուրջ վտանգ էր ներկայացնում փոքրի ձկնիկի համար։ Այդ ժամանակ ձկնիկը դուրս է թռչում թասից և ընկնում հատակին։ Կատուն հարձակվում է ձկան վրա։ Դիտողը մտածում է, որ կատուն հիմա կուտի ձկանը, սակայն կատուն բռնում է ձկանը ատամներով և վերադարձնում թասի մեջ՝ փրկելով նրա կյանքը։ Այդ ժամանակ տղան վերադառնում է։

## Նկարահանող խումբ և տեխնիկական բնութագրիչներ

## Ճանաչում
Ֆիլմը 1959 թվականին արժանացել է Կաննի կինոփառատոնի ժյուրիի հատուկ մրցանակի, ինչպես նաև Ամերիկյան կինոակադեմիայի («Օսկար») մրցանակ՝ որպես 1960 թվականի «Լավագույն կարճամետրաժ ֆիլմ»։

## Ծանոթագրություններ

Կատեգորիա:1950-ականների ֆրանսերեն ֆիլմեր
Կատեգորիա:1959 ֆիլմեր
Կատեգորիա:Columbia Pictures ֆիլմեր
Կատեգորիա:Կարճամետրաժ ֆիլմեր
Կատեգորիա:Կինոմրցանակների արժանացած ֆիլմեր
Կատեգորիա:Օսկարակիր ֆիլմեր
Կատեգորիա:Ֆիլմեր կենդանիների մասին
Կատեգորիա:Ֆիլմեր ձկների մասին
Կատեգորիա:Ֆրանսերեն ֆիլմեր
Կատեգորիա:Ֆրանսիական ֆիլմեր
Մելվին Դուգլաս

**Մելվին Դուգլաս** (, իրական անունը՝ **Մելվին Էդուարդ Հասելբերգ**, , ), ամերիկացի կինոդերասան, «Օսկարի» երկակի դափնեկիր, «Ոսկե գլոբուսի» մրցանակակիր, ինչպես նաև Հոլիվուդյան փառքի ծառուղում արժանացել է երկու աստղի՝ կինոարդյունաբերության զարգացման մեջ ներդրումների (6423) և հեռուստատեսության զարգացման մեջ ներդրումների (6601) համար։

Նրա հայրը դաշնակահար և կոմպոզիտոր Էդուարդ Գրիգորևիչ Հասելբերգն (1870—1935) էր՝ Անտոն Ռուբինշտեյնի աշակերտը, եղել է Ռիգայից (այդ ժամանակ Լիֆլյանդի նահանգ) գաղթած հրեա, մայրը՝ Լինա Պրիսսիլա (Լենա Պրիսցիլա) Շեկելդորֆը (1868—1961), բնիկ Թենեսիից էր, հետևազորի գեներալ Ջորջ Տալաֆերո Շեկելդորֆի (1837—1942) դուստրը։

## Ընտրյալ ֆիլմագրություն
мини|238px|<centerՄելվին Դուգլասը «Իմ գաղտնի անցյալը» ֆիլմում (1951)

## Ծանոթագրություններ

## Արտաքին հղումներ
* 
* 
* "Melvyn Douglas (1901–1981)"  at the New Georgia Encyclopedia
*Melvyn Douglas Papers  at the Wisconsin Center for Film and Theater Research
* Photographs and literature on Melvyn Douglas

Կատեգորիա:20-րդ դարի ամերիկացի տղամարդ դերասաններ
Կատեգորիա:«Էմմի» մրցանակի դափնեկիրներ
Կատեգորիա:«Թոնի» մրցանակի դափնեկիրներ
Կատեգորիա:«Ոսկե գլոբուս» մրցանակի դափնեկիրներ
Կատեգորիա:Ամերիկացի տղամարդ թատերական դերասաններ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Երկրորդ պլանի լավագույն դերասան Օսկարի մրցանակակիրներ
Կատեգորիա:Թոքաբորբից մահացածներ
Կատեգորիա:Հոլիվուդյան փառքի ծառուղի
Կատեգորիա:Ամերիկացիներ անգլիական սերմամբ
Կատեգորիա:Բեմական կեղծանուններ
Վան Գոգ (ֆիլմ, 1948)

**«Վան Գոգ»** (), ֆրանսիացի ռեժիսոր Ալեն Ռենեի սև-սպիտակ վավերագրական կարճամետրաժ ֆիլմը, որը նվիրված է նկարիչ Վինսենթ վան Գոգի արվեստին։ Ռեժիսորի ֆիլմագրության առաջին ֆիլմն է։ Պրոդյուսերներն են Գաստոն Դիլը և Ռոբեր Էսենսը։

Վան Գոգի նկարներով պատկերազարդված լինելով՝ Ռենեի այս ժապավենը հանդիսանում է «արվեստի մասին ֆիլմերի» առաջին ներկայացուցիչներից։ 1950 թվականին կինոնկարն արժանացել է Ամերիկյան կինոակադեմիայի («Օսկար») մրցանակին որպես լավագույն կարճամետրաժ ֆիլմ՝ նկարված երկու կոճերով։

## Ծանոթագրություններ

## Գրականություն
* *[[Անդրե Բազեն]].* Живопись и кино // Что такое кино? [: сб. статей ]. — М.: Искусство, 1972. — С. 195—200. — 382 с.
* *[[Ջեյ Լեյդա]].* Из фильмов — фильмы / Перевод с английского Д. Ф. Соколовой. — М.: Искусство, 1966. — С. 119. — 188 с.
* Ален Рене: Сборник / Составление и перевод с французского Л. Завьяловой и М. Шатерниковой. — М.: Искусство, 1982.— 264 с. — (Мастера зарубежного киноискусства).
* *[[Սերգեյ Յուտկևիչ]]*. Поэтика режиссуры: Театр и кино. — М.: Искусство, 1986. — 467 с.

## Արտաքին հղումներ
*
* 

Կատեգորիա:1940-ականների ֆրանսիական ֆիլմեր
Կատեգորիա:1948 ֆիլմեր
Կատեգորիա:Կարճամետրաժ ֆիլմեր
Կատեգորիա:Կինոմրցանակների արժանացած ֆիլմեր
Կատեգորիա:Սև-սպիտակ ֆիլմեր
Կատեգորիա:Վավերագրական ֆիլմեր
Կատեգորիա:Օսկարակիր ֆիլմեր
Կատեգորիա:Ֆրանսերեն ֆիլմեր
Կատեգորիա:Ֆրանսիական ֆիլմեր